**CÂNTEC DE LEBĂDĂ**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

CÂNTEC DE LEBĂDĂ

Cântec de lebădă, bocet prelung,

Toate secretele în cartea lui Yung,

Adler şi Freud par un pic desueţi,

Eul captiv într-un grup de poeţi.

Cântec de lebădă, luna în apă,

Pare strivită, forţată să-ncapă,

Valuri străine bat în nisip,

Trece doar timpul, cel fără de chip.

Cântec de lebădă, ca o baladă,

Ochii ar vrea doar iubire să vadă,

Gândul se umple de o lene străină,

Drumul se pierde în câmpia divină.

Cântec de lebădă, molcom, supus,

Pare că urcă spre Cel de Sus,

Simt depărtarea mereu mai aproape,

Somnul se-agaţă zăbavnic de pleoape.

De malul apei greu mă desprind,

Lume în noapte la un capăt de grind.